Infracțiuni rutiere pe drumurile din Alba: Polițiștii din Alba au supravegheat drumurile din Alba și au descoperit, sâmbătă, mai multe infracțiuni rutiere.
Potrivit reprezentanților IPJ Alba, la data de 23 martie 2024, în jurul orei 19.00, polițiștii Serviciului Rutier au depistat un bărbat de 38 de ani, din comuna Crăciunelu de Jos, în timp ce conducea un autoturism, pe DN 14 B.
Era sub influența băuturilor alcoolice.
În urma testării conducătorului auto, cu aparatul etilotest, a rezultat valoarea de 0,96 mg/l alcool pur în aerul expirat, motiv pentru care a fost condus la spital unde i-au fost recoltate mostre de sânge, în vederea stabilirii alcoolemiei.
Cercetările sunt continuate sub aspectul săvârșirii infracțiunii de conducere sub influența alcoolului.
Tot sâmbătă, în jurul orei 20.15, polițiștii Secției 5 Poliție Rurală Blaj au depistat un bărbat de 66 de ani, din comuna Mihalț, județul Alba, în timp ce conducea un autoturism, pe raza localității Mihalț,.
Și el era sub influența băuturilor alcoolice.
În urma testării conducătorului auto, cu aparatul etilotest, a rezultat valoarea de 0,83 mg/l alcool pur în aerul expirat, motiv pentru care a fost condus la spital unde i-au fost recoltate mostre de sânge, în vederea stabilirii alcoolemiei.
Cercetările sunt continuate sub aspectul săvârșirii infracțiunii de conducere sub influența alcoolului.
Urmăriți Alba24.ro și pe Google News
Dacă ți-a plăcut articolul: